CELEX: C2004/300/15
Language: sl
Date: 2004-12-04 00:00:00
Title: Sodba Sodišča (drugi senat) z dne 7. oktobra 2004 v zadevi C-247/02 (predlog za sprejem predhodne odločbe Tribunale amministrativo regionale per la Lombardia): Sintesi SpA proti Autorità per la Vigilanza sui Lavori Pubblici (Direktiva 93/37/EGS — Javna naročila za gradnje — Oddaja naročil — Pravica naročnika izbrati med kriterijem najnižje cene in kriterijem ekonomsko najugodnejše ponudbe)

4.12.2004   
            
            
               SL
            
            
               Uradni list Evropske unije
            
            
               C 300/8
            
         
      SODBA SODIŠČA
   
   (drugi senat)
   z dne 7. oktobra 2004
   v zadevi C-247/02 (predlog za sprejem predhodne odločbe Tribunale amministrativo regionale per la Lombardia): Sintesi SpA proti Autorità per la Vigilanza sui Lavori Pubblici (1)
   
   (Direktiva 93/37/EGS - Javna naročila za gradnje - Oddaja naročil - Pravica naročnika izbrati med kriterijem najnižje cene in kriterijem ekonomsko najugodnejše ponudbe)
   (2004/C 300/15)
   Jezik postopka: italijanščina
   V zadevi C-247/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Tribunale amministrativo regionale per la Lombardia (Italija) z dne 26. junija 2002, ki ga je Sodišče prejeleo dne 8. julija 2002, v postopku v glavni stvari, ki poteka med Sintesi SpA in Autorità per la Vigilanza sui Lavori Pubblici, je Sodišče (drugi senat) v sestavi C. W. A. Timmermans, predsednik senata, J.-P. Puissochet in R. Schintgen (poročevalec), sodnika, F. Macken in N. Colneric, sodnici, generalna pravobranilka: C. Stix-Hackl, sodni tajnik: M. Múgica Azarmendi, glavna administratorka, dne 7. oktobra 2004 razglasilo sodbo, katere izrek se glasi, kot sledi:
   Člen 30(1) Direktiva Sveta 93/37/EGS z dne 14. junija 1993 o usklajevanju postopkov za oddajo javnih naročil za gradnje je treba razlagati tako, da ta nasprotuje nacionalni ureditvi, ki za oddajo javnih naročil za gradnje, po opravljenem odprtem ali omejenem razpisnem postopku, na abstrakten in splošen način predpisuje, da mora naročnik upoštevati izključno kriterij najnižje cene.
   
      (1)  UL C 202, 24.8.2002.